นายกรัฐมนตรีใครว่าหาง่าย
(Giuseppe Conte),วันครบรอบ 4 ปี ปฏิวัติ คสช. มีม็อบคนอยากเลือกตั้งออกมาแสดงพลัง งานนี้ คุณสุเทพ เทือกสุบรรณ ประธานมูลนิธิมวลมหาประชาชนเพื่อการปฏิรูปประเทศไทย ออกมาปฏิเสธว่า ไม่ได้ร่วมด้วยตามข่าวในสื่อออนไลน์ แต่ประกาศจุดยืนว่า ไม่เคยพูดว่าสนับสนุน พล.อ.ประยุทธ์ เป็นนายกรัฐมนตรีคนต่อไป พูดแต่เพียงว่า สนับสนุน พล.อ.ประยุทธ์ ให้บริหารประเทศในตำแหน่งนายกรัฐมนตรีให้สมบูรณ์ และเร็วเกินไปที่จะบอกว่า จะให้ พล.อ.ประยุทธ์ กลับมาทำหน้าที่ปฏิรูปประเทศต่อไปหรือไม่?,การเป็น นายกฯสมัยต่อไป ของ พล.อ.ประยุทธ์ จันทร์โอชา แม้จะเขียนกฎหมายเปิดไฟเขียวตลอดทาง แต่คงไม่ง่ายที่จะได้เป็นนายกรัฐมนตรีอย่างสบายเหมือนยุค คสช.,การหา ผู้นำประเทศ หรือ นายกรัฐมนตรี ในโลกสมัยนี้ หาไม่ได้ง่ายๆเหมือนในอดีต ไม่รู้คนเก่งหายไปไหนกันหมด ดูอย่าง สหรัฐอเมริกา ก็ได้คนแก่วัย 71 ปีอย่าง โดนัลด์ ทรัมป์ เป็นประธานาธิบดี ซึ่งกำลังสร้างความปั่นป่วนไปทั่วโลกด้วยนโยบายสหรัฐฯต้องมาก่อน มาเลเซีย ก็เพิ่งได้ อดีตนายกฯวัย 92 ปี อย่าง ดร.มหาธีร์ โมฮัมหมัด กลับมาเป็นนายกรัฐมนตรีอีกครั้ง ในยุโรป เช่น ฝรั่งเศส ก็ได้นักการเมืองหน้าใหม่วัย 39 ปี เอ็มมานูเอล มาครง เป็นประธานาธิบดี,ล่าสุดที่กำลังประสบปัญหา หานายกรัฐมนตรีไม่ได้ ก็คือ อิตาลี,อิตาลีมีการเลือกตั้งทั่วไปเมื่อวันที่ 4 มีนาคม 2561 ผลการเลือกตั้งออกมา ไม่มีพรรคใดได้เสียงข้างมากเกิน 40% เพื่อจัดตั้งรัฐบาลพรรคเดียวได้ พรรคที่ได้คะแนน อันดับ 1 ร้อยละ 32.7 คือ พรรคห้าดาว ไฟฟ์สตาร์ มูฟเมนท์ (M5S) ของ นายลุยจิ ดิ มาโย หัวหน้าพรรคหนุ่มวัย 31 ปี ที่มีนโยบาย ประชานิยม เช่น การเพิ่มฐานเงินเดือนขั้นต่ำ การเพิ่มภาษีบริษัทพลังงาน และมีแนวคิดแยกอิตาลีออกจากสหภาพยุโรป,พรรคที่ได้คะแนนเป็น อันดับ 2 ร้อยละ 18.7 คือ พรรคแดโมเครติค ปาร์ตี้ ของ อดีตนายกฯ แมททีโอ เรนซี ที่คะแนนนิยมตกต่ำจนได้รับคะแนนเสียงน้อยกว่าการเลือกตั้งครั้งก่อนถึงครึ่งต่อครึ่ง และ พรรคฝ่ายกลาง-ขวา นอร์ทเทิร์น ลีก ของ นายแมททีโอ ซัลวินี มาเป็น อันดับ 3 ได้คะแนนร้อยละ 17.4 ขณะที่ พรรคฟอร์ซา อิตาเลีย ของอดีตนายกฯ อิตาลีผู้อื้อฉาว นายซิลวิโอ เบลุสโคนี ได้คะแนนเพียง ร้อยละ 14 เท่านั้น,เมื่อไม่มีพรรคใดได้เสียงข้างมาก ก็ต้องจัดตั้งเป็น รัฐบาลผสม (เหมือน รัฐธรรมนูญ 2560 ที่ คุณมีชัย ฤชุพันธุ์ เขียนวางยาเอาไว้) แต่เนื่องจาก แต่ละพรรคมีอุดมการณ์และนโยบายการเมืองที่แตกต่างกันค่อนข้างมาก เช่น พรรคฝ่ายกลาง-ขวา มี 263 ที่นั่ง พรรคไฟฟ์สตาร์มูฟเมนท์ มี 223 ที่นั่ง พรรคฝ่ายกลาง-ซ้าย มี 118 ที่นั่ง ทำให้การจัดตั้งรัฐบาลผสมเป็นไปค่อนข้างยาก การจัดตั้งรัฐบาลใหม่ของอิตาลีจึงยืดเยื้อมานาน,จนวันเวลาผ่านไป 3 เดือนกว่า วันอังคารที่ 22 พฤษภาคม ก็มีข่าวว่า พรรคไฟฟ์สตาร์ ของ ลุยจิ ดิ มาโย ยอมจับมือกับ พรรคลีกาปาร์ตี้ หรือ นอร์ทเทิร์น ลีก ฝ่ายกลาง-ขวา จัดตั้ง รัฐบาลผสม 2 พรรค รวมกันได้คะแนนเสียงร้อยละ 50.1 เกินครึ่งสภา แต่หัวหน้าพรรคสองพรรค ไม่มีใครได้เป็นนายกรัฐมนตรี ต้องไปเอา คนกลาง มาเป็น นายกรัฐมนตรี แทน คือ นาย Giuseppe Conte ศาสตราจารย์ทางกฎหมายภาคเอกชนวัย 54 ปี และได้เสนอชื่อขึ้นไปให้ประธานาธิบดีอิตาลีแล้วเมื่อวันจันทร์,ทันทีที่ข่าวนี้แพร่ออกไป ทั้งสื่ออิตาลีและชาวอิตาลีต่างก็ถามไถ่กันหน้าเลิ่กลั่ก จูเซปเป คอนติ หมอนี่เป็นใครกันหว่า จะมาเป็นนายกฯอิตาลี เพราะไม่เคยมีใครได้ยินชื่อเสียงมาก่อน ไม่เคยมีประสบการณ์ทางการเมืองมาก่อน แต่กลับเป็น นายกรัฐมนตรี ของ รัฐบาลผสมที่มี นโยบายแตกต่างกัน ไม่รู้จะไปรอดไม่รอด,ผมก็เอามาเล่าสู่กันฟังครับว่า นายกรัฐมนตรีสมัยนี้หายากจริงๆ สู้นักการเมืองในอดีตไม่ได้ มีคนเก่งพร้อมเป็นนายกรัฐมนตรีเยอะ แต่สมัยนี้ไม่รู้หายไปไหนหมด มีแต่นักการเมืองน้ำเน่าและสอพลอเก่งเต็มไปหมด น่าเศร้าใจเต็มที.,ลม เปลี่ยนทิศ
วันครบรอบ 4 ปี ปฏิวัติ คสช. มีม็อบคนอยากเลือกตั้งออกมาแสดงพลัง งานนี้ คุณสุเทพ เทือกสุบรรณ ประธานมูลนิธิมวลมหาประชาชนเพื่อการปฏิรูปประเทศไทย ออกมาปฏิเสธว่า ไม่ได้ร่วมด้วยตามข่าวในสื่อออนไลน์
หมายเหตุประเทศไทย,ลม เปลี่ยนทิศ,4 ปี คสช.,ม็อบคนอยากเลือกตั้ง,ปฏิรูปประเทศ